Mum Gift Hoodies | TeePublic
Mum Gift Hoodies
Browse › Mum Gift › Hoodies
Main Tag Baking Funny Hoodie
Bear hands Hoodie
Tulips and a Mum Hoodie
Main Tag Love You Mum Hoodie
mum and anarchist Hoodie
Main Tag Keep Calm And Obey Mum Hoodie
Keep Calm and Obey Mum Hoodie
Your Mum Makes Great Sandwhiches Hoodie
By Mum-for-D Kids Hoodie
Look mum, I'm bigger on the inside! Hoodie
Main Tag Rugby Mum Hoodie
Full Time Mum Part Time Jedi Star Wars Hoodie Duminy en Elgar kolf die Aussies moedeloos | Maroela Media
JP Duminy in aksie. Foto: AP Photo/Rob Griffith
Teen uitskeityd Saterdag was Suid-Afrika op 390/6 in sy tweede kolfbeurt reeds 388 lopies voor.
Dit was die tweede opeenvolgende dag wat aan Suid-Afrika behoort het. Die kolfhelde Dean Elgar en JP Duminy het Saterdagoggend met die telling op 104/2 hulle beurte voortgesit en albei het hulle honderdtalle bereik en ŉ allemintige vennootskap van 250 in 74 boulbeurte daargestel.
Toe Duminy uit is, was die telling 295/3.
Duminy was die man wat sy lopies vinnig aangeteken het en het 225 balle aan sy 141 lopies gekolf teen feitlik 3,8 lopies per boulbeurt. Sy dekveld-dryfhoue was van die hoogste gehalte en hy het 20 viere en ŉ ses in sy beurt geslaan.
JP Duminy (links) en Dean Elgar. Foto: AP Photo/Rob Griffith
Dit was, ongeag die telling, een van sy beste toetsbeurte nog.
Elgar, wat die beurt geopen het en twee van Suid-Afrika se paaltjies sien val het voordat Duminy op 45/2 by hom aangesluit het, was meer as sewe uur lank voor die paaltjies en het 316 balle aan sy 127 lopies gekolf.
Hy was die anker en het Duminy goed aangevul met sy konsentrasie wat ondanks die geweldige hitte van 37 grade nooit gewyk het nie.
Die beurt was vir hom ŉ persoonlike triomf nadat hy vier jaar gelede in sy debuuttoets op die Waca twee keer vir nul uitgehaal is.
Toe Elgar met die telling op 324/4 uit is, was Suid-Afrika reeds op pad na ŉ stewige totaal wat Sondag aan die kaptein Faf du Plessis die uitdaging sal laat om op die regte tyd te verklaar indien die span nie uitgeboul word nie.
Temba Bavuma (8) en Du Plessis (32) is onderskeidelik op 346/5 en 352/7 uitgehaal voordat Vernon Philander (23 nun) met hier en daar ŉ stukkie geluk saam met Quinton de Kock (16 nun) die telling tot 390/6 gevoer het.
Dit is onwaarskynlik dat die beseerde Dale Steyn sal kan kolf en hy sal beslis nie boul nie. Dit plaas die Proteaboulers onder groot druk met net drie erkende boulers van wie een ŉ onervare draaier is.
Suid-Afrika is nogtans in ŉ goeie posisie om die toets te wen. Die kolfblad kan ŉ groot rol speel. Daar is reeds duidelike krake op die blad wat besig is om groter te word.
Dit kan aanvanklik seker sake ook vir die Proteakolwers bemoeilik wat die hoogste telling moontlik vir die Aussies wil stel om te jaag – maar die Aussies sal dit dan op ŉ nóg swakker blad moet regkry.
Suid-Afrika het met sy 414/4 in 2012 die hoogste wentelling nóg op die Waca behaal. Du Plessis sal egter heelwat meer wil hê.
Suid-Afrika (tweede beurt) 390/6 (Kolwers: Dean Elgar 127, JP Duminy 141, Vernon Philander 23*, Quinton de Kock 16*, Faf du Plessis 32, Temba Bavuma 8, Stephen Cook 12, Hashim Amla 1. Boulers: Mitchell Starc 1/99, Josh Hazlewood 2/97, Peter Siddle 2/47, Mitchell Marsh 1/52).
Australië (eerste beurt): 244 (Kolwers: David Warner 97, Shaun Marsh 63, Adam Voges 27, Peter Nevill 23. Boulers: Vernon Philander 4/56, Keshav Maharaj 3/56, Kagiso Radaba 2/68, Dale Steyn 1/51).
Suid-Afrika (eerste beurt): 242 (Kolwers: Quinton de Kock 84, Temba Bavuma 51, Faf du Plessis 37. Boulers: Mitchell Starc 4/71, Josh Hazlewood 3/70).
Suid-Afrika se voorsprong is 388 lopies met nog vier paaltjies staande en twee dae speeltyd wat oorbly. (Dale Steyn sal egter net kolf as dit noodsaaklik is.)
Well done boytjies!!!!!!
Ek wens die krieket kan op SABC 3 uitgesaai word. Al is dit geredigeerde weergawes 05:00am.
Dit-wys-jou-net · 3 jare gelede
Dit wys jou net wat kan gedoen word.